SPRENDIMAS

**DĖL GATVĖVARDŽIŲ SUTEIKIMO KARMĖLAVOS IR RAUDONDVARIO SENIŪNIJOSE**

2024 m. spalio 21 d. Nr. TSP-384

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Karmėlavos seniūnijos 2024 m. rugsėjo 17 d. raštą Nr. KRSD-294-2.7 „Dėl gatvėvardžio suteikimo“ ir seniūnaičių sueigos 2024 m. rugsėjo 10 d. protokolą Nr. KR-78-9-16.4, Raudondvario seniūnijos 2024 m. rugsėjo 30 d. raštą Nr. RASD-307 „Dėl gatvėvardžio suteikimo“ ir seniūnaičių sueigos 2024 m. rugsėjo 25 d. protokolą Nr. V8-4, Pavadinimų sumanymo ir atminimo įamžinimo Kauno rajone komisijos 2024 m. spalio 3 d. protokolą Nr. PAD-9, Kauno rajono savivaldybės taryba n u s p r e n d ž i a:

Suteikti gatvėvardžius:

1. Karmėlavos sen., Ramučių k. – Margalapių g. (1 priedas).

2. Raudondvario sen., Naujųjų Bernatonių k. – Tujenių g. (2 priedas).

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras

M. Kruopis, tel. (+370 37) 305 514

**KAUNO RAJONO SAVIVALDYBĖS ADMINISTRACIJOS**

**URBANISTIKOS SKYRIUS**

**SAVIVALDYBĖS TARYBOS SPRENDIMO ,,DĖL GATVĖVARDŽIŲ SUTEIKIMO AKADEMIJOS, ALŠĖNŲ, DOMEIKAVOS, RINGAUDŲ, ROKŲ, VILKIJOS APYLINKIŲ IR ZAPYŠKIO SENIŪNIJOSE“ PROJEKTO**

**AIŠKINAMASIS RAŠTAS**

2024 m. spalio 2 d.

Kaunas

**1. Sprendimo projekto tikslai, uždaviniai.**

Atsižvelgiant į Karmėlavos, Raudondvario seniūnijų, Pavadinimų sumanymo ir atminimo įamžinimo Kauno rajone komisijos ir bendruomenių pritarimą, siūloma pagal planus patvirtinti ir įregistruoti gatvių koordinates bei suteikti gatvėvardžius.

**2. Siūlomos teisinio reguliavimo nuostatos.**

Sprendimo projektu naujų teisinio reguliavimo nuostatų nesiūloma.

**3. Laukiami rezultatai.**

Gatvių įregistravimas daro įtaką: tinkamam nekilnojamojo turto administravimui, tiksliam gyvenamosios vietos deklaravimui, efektyviam adresų suteikimui objektams, teisingam nekilnojamojo turto vertės paskaičiavimui mokesčiams surinkti.

Neigiamų padarinių, priėmus teikiamą sprendimo projektą, nenumatoma.

**4. Lėšų poreikis ir šaltiniai.**

Savivaldybės biudžeto lėšų nepareikalaus.

**5. Būtinumas skelbti sprendimą Teisės aktų registre. Viešinimas.**

Viešinama Savivaldybės interneto svetainėje www.krs.lt, sprendime nurodytų seniūnijų skelbimų lentose.

**6. Antikorupcinis vertinimas.**

Vertinimas neatliekamas.

**7. Kiti sprendimui priimti reikalingi pagrindimai, skaičiavimai ar paaiškinimai.**

Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis nustato, kad gatvėvardžiai suteikiami savivaldybių tarybų sprendimais pagal Lietuvos Respublikos Vyriausybės ar jos įgaliotos institucijos nustatytus kriterijus.

**8. Sprendimo projekto rengėjai. Asmuo, atsakingas už sprendimo įvykdymą.**

Savivaldybės tarybos sprendimo projekto rengėjas ir atsakingas už sprendimo įvykdymą – Mindaugas Kruopis, Kauno rajono savivaldybės administracijos Urbanistikos skyriaus vedėjas.

Urbanistikos skyriaus vedėjas Mindaugas Kruopis